הוועדה המיוחדת לפניות הציבור, כנסת 23, פרוטוקול מספר 12, 2020-07-27 10:39

יעקב טסלר: אני שמח לפתוח את הוועדה היום בנושא הנגשת מידע חיוני למחויבי בידוד בעלי מכשירים סלולאריים עם שיחות קוליות בלבד.

יעקב טסלר: אנחנו נמצאים בעיצומה של המלחמה בנגיף.

יעקב טסלר: אחד מהכלים שנותן לנו את היכולת להתמודד במלחמה, והיו עליו בכנסת דיונים רבים וארוכים, זה נושא האיכון.

יעקב טסלר: זה לא סוד.

יעקב טסלר: אני לא הולך לגלות לכם מה שעברנו סביב הדבר הזה.

יעקב טסלר: אבל סוף כל סוף הדבר הזה אושר, אם הדבר התברר כחיוני או אפקטיבי זה לא לדיון הזה.

יעקב טסלר: אבל אני רוצה להתמקד באותו רגע שהחוק הזה אושר והתחילו לעשות את האיכון לתושבי ואזרחי מדינת ישראל.

יעקב טסלר: בעצם מה שקורה, כפי שאני יודע לומר, שברגע שעושים את האיכון, מקבל האזרח סמס, הודעה ,ושם מופיעים הפרטים באיזה שעה הוא נפגש, ליד מי הוא שהה, באיזה תאריך ומצורף לו את הלינק ששם הוא יכול לבוא ולעשות את הצהרת הבידוד שהוא מחויב לפי החוק למלא ברגע שהוא מקבל את ההודעה.

יעקב טסלר: הכל טוב ונחמד לאלה שיש להם טלפונים עם סמס, בטכנולוגיה המתקדמת.

יעקב טסלר: ישנים אלפי אלפי אנשים תושבים אזרחי מדינת ישראל, מהמגזר החרדי ולאו דווקא, קשישים, נוער, אנשים שיש להם את המכשיר אבל הם לא יודעים בדיוק איך להתנהל או לעבוד עם המכשיר, ומה שקורה בפועל בשטח, מקבלים הודעה קולית ושם מודיעים לו.

יעקב טסלר: אני אישית - - -

יוראי להב-הרצנו: רציתי לשאול, כדי שאבין, הרי הודעת האיכון מבוצעת באמצעות סמס, זה לא מגיע לטלפונים כשרים?

יעקב טסלר: טלפון כשר כמו שיש לי פה בכיס, אך ורק שיחות קוליות.

יעקב טסלר: אין סמס.

יעקב טסלר: רק דיבור.

יעקב טסלר: אז מה הם עושים?

יעקב טסלר: מקבלים טלפון, אני אישית שמעתי איך שזה נראה, הייתי צריך לנסות לשמוע פעמיים, להבין את התוכן של השיחה.

יעקב טסלר: אומרים את זה בצורה, אם אתה רוצה אני יכול להשמיע לך אחר כך - - -

יוראי להב-הרצנו: אתה יכול להשמיע גם לוועדה.

יעקב טסלר: שומעים את ההודעה הקולית.

יעקב טסלר: אבל מה קורה?

יעקב טסלר: לכאורה זה נראה על פניו בסדר.

יעקב טסלר: במקום סמס מקבלים הודעה.

יעקב טסלר: אבל מה שקורה בשטח הוא כך, אנחנו צריכים להיות ריאליים.

יעקב טסלר: הרי כל המטרה שאדם מקבל את השיחה הקולית או מקבל סמס, א.

יעקב טסלר: שהוא יודע באיזו שעה, יידע את התאריך ויש לו את הלינק הזה כפי שאמרתי קודם.

יעקב טסלר: בפועל, אני אישית, וישנן פניות רבות שהגיעו לוועדה, על כך שהמכשיר א.

יעקב טסלר: לא נמצא תמיד ברשותו, הוא יכול להישאר בבית, הוא הלך לישון, הילד הרים, אשתו הרימה או מישהו אחר, והילד מרים 'הלו', מישהו מדבר, או שהוא מעדכן אחרי זה את האבא או את האמא, היה איזה טלפון, לא הבנתי מה'.

יעקב טסלר: או שהוא היה באמצע קניות או באמצע משהו מסוים ולא הרים את הטלפון, ואם כבר הרים את הטלפון, אז הוא אומר 'רגע, באיזה תאריך, לא שמעתי טוב'.

יעקב טסלר: זה לא כמו סמס שהוא יכול לבוא ולדפדף ולהסתכל, אחרי שעה שעתיים, ולראות בדיוק מה כתוב.

יעקב טסלר: ומה שקורה עוד יותר חמור בעיני, שזה הזוי, שאין לו לאן לחזור.

יעקב טסלר: אכן בסוף ההודעה מופיע ונאמר 'תפנה לפרטים ל-*5400', אבל מה לעשות ואני אומר את זה בצער רב, כשמנסים להתקשר ל-5400* ובוא תנסה מפה עכשיו, תעשה ניסיון, תחכה שעה, שעתיים, שלוש, ארבע.

יעקב טסלר: אבל שוב, זה לא כרגע העניין שלנו.

יעקב טסלר: לכן לפני שאני נכנס יותר לפרטים, אני רוצה לפנות לעו"ד חן וונדרסמן, שלום לך ובוקר טוב.

יעקב טסלר: אם שמעת מה ש אמרתי, רציתי לדעת שני דברים ברשותך.

יעקב טסלר: א.

יעקב טסלר: האם זה כמו שתיארתי, אם את יודעת לומר לי בעניין הזה.

יעקב טסלר: ב.

יעקב טסלר: כמה אנשים במדינת ישראל מקבלים את ההודעות הקוליות.

יעקב טסלר: האם מדובר ב-50 אנשים, 100 או 1,000 או יותר אנשים?

חן וונדרסמן: אני אתחיל קודם כל מהבסיס.

חן וונדרסמן: באופן עקרוני מה שתיארת הוא יחסית נכון, בנאדם בעצם שמקבל היום איכון ומקבל שיחת טלפון, הקלטה קולית, באמת מקבל אותה לטלפון הכשר, וקורה שלפעמים בנאדם לא מצליח לקבל את ההודעה בעצמו כמו שא תה אומר, מישהו אחר הרים את הטלפון או הטלפון בדיוק לא היה, או שהוא היה באזור בלי קליטה, והאופציה שכרגע קיימת בשביל להבין מה השעות והתאריך זה פשוט להתקשר ל-*5400 שלוחה 1, שזה בעצם מוקד ההשגות ולנסות לעשות אימות.

חן וונדרסמן: זאת אומרת לוודא בדיוק מה השעות והתאריך שהוא קיבל.

יעקב טסלר: סליחה שאני עוצר אותך, זה טוב כשהוא הרים את הטלפון ולא הבין בדיוק מה נאמר, אז יש לו אופציה לחזור.

יעקב טסלר: אבל אחד שכלל לא קיבל את השיחה, הוא לא ידע לומר בכלל שהוא צריך לחזור ל-5400*.

חן וונדרסמן: אני אתחיל מזה שאנחנו מבינים שיש פה איזה שהוא תהליך שצריך לשפר אותו.

חן וונדרסמן: זה אולי הדבר הראשון שאנחנו כן מבינים, אנחנו מבינים שיש פה תהליך טכני שצריך לשפר אותו, תיכף אלה תדבר גם מהמקום של המחשוב, אנחנו מבינים שיש פה איזה שהוא תהליך בעייתי ואנחנו מנסים במוקד כן לתת את המענה הנקודתי, אני יכולה להגיד שיש לא מעט שיחות שמגיעות של אנשים שמבקשים לדעת באמת מה נאמר להם בהודעה.

חן וונדרסמן: יש לא מעט שיחות כאלה ואנחנו כן נותנים את המידע הזה תוך דקה או שתיים מהרגע שבנאדם עלה על הקו.

חן וונדרסמן: הוא אומר 'קיבלתי הודעה, אני לא זוכר', או 'אני לא יודע' או 'לא שמעתי' ואנחנו נותנים את המידע הזה.

חן וונדרסמן: אז קודם כל את הבסיס יש לנו.

חן וונדרסמן: מה שכן, זו הבעיה היותר מורכבת שאתה מציין שבעצם באה ואומרת 'רגע, יכול להיות שבכלל בנאדם לא ידע שהוא קיבל את ההודעה, וזה משהו שבאמת צריך לשפר אותו על ידי איזה שהו פתרון טכני שעכשיו עובדים עליו.

חן וונדרסמן: לגבי כמויות, מהדיון הקודם ממה שאני זוכרת, הבנו שיש בערך 12% של אנשים שמקבלים הודעות קוליות מתוך האנשים שיש להם סמארטפון, אלה אם את יודעת להגיד נתונים יותר מדויקים אז אני אשמח לשמוע.

חן וונדרסמן: אני מכירה את זה מהדיון הקודם.

יעקב טסלר: אני אשמח לשמוע מה שאת אומרת, שעובדים על זה ואיך - - - הדברים, יש באמת איזו בעיה, אני אשמח לשמוע על מה עובדים ומה מסתמן מהפתרון.

יעקב טסלר: אבל ברשותך בואי תתייחסי איך אלה שמקבלים את ההודעה.

יעקב טסלר: בואי נאמר אחד שכבר שמע והבין את הכל, איך הוא ממלא את הצהרת הבידוד, איך הוא עושה את זה?

חן וונדרסמן: אם הוא התקשר למוקד, באופן עקרוני יש שתי אופציות.

חן וונדרסמן: אופציה אחת זה שיש לו מחשב בבית והוא יכול למלא את ה- - -

יעקב טסלר: אין לו מחשב.

חן וונדרסמן: אם אין לו מחשב אנחנו ממלאים עבורו.

חן וונדרסמן: אנחנו נותנים את השירות הזה ברגע שהוא מתקשר למוקד, יושב נציג ופשוט ממלא איתו שדה-שדה, אנחנו נותנים לו גם את האופציה לקבל הודעה לטלפון אחר אם הוא רוצה, זאת אומרת אם הוא נותן מס' טלפון אחר ומבקש שישלחו לו סמס לטלפון הנוסף אנחנו מאפשרים את זה, או מייל.

חן וונדרסמן: אם אין לו לא את זה ולא את זה, אז הוא נאלץ פשוט לסמוך עלינו שאנחנו ממלאים עבורו את הטופס ואנחנו נותנים לו מספר אסמכתא.

חן וונדרסמן: זה מה שאנחנו עושים, זה השירות שאנחנו נותנים עבורם.

חן וונדרסמן: אין מצב כזה שבנאדם יבקש למלא עבורו טופס או שהוא יגיד 'אין לי אפשרות למלא טופס' ולא ימלאו עבורו טופס במוקד.

חן וונדרסמן: זה לא קורה.

יעקב טסלר: אני לא יודע אם זה בסמכותך, אבל האם את יודעת לומר לי כמה זמן בממוצע ממתינים ל'קול הבריאות'?

חן וונדרסמן: יש הבדל בין המתנה של זמן ממוצע לקול הבריאות למוקד השגות.

חן וונדרסמן: מוקד ההשגות היום פעיל על ידי חלק משמעותי של פיקוד העורף, אנחנו הקמנו מוקד לפני שלושה שבועות בפיקוד העורף ברמלה ויושבים שם 250 חיילים במשמרות וזמן המענה התקצר באופן משמעותי.

חן וונדרסמן: ברוב שעות היום ממתינים עד שש דקות.

חן וונדרסמן: ברוב שעות היום, יש כמובן שעות של פיקים שבהם יכולים להמתין גם יותר, אבל זה לא המצב שהיה פה לפני שלושה שבועות והיום יש - - -

יעקב טסלר: משתפרים.

חן וונדרסמן: כן.

חן וונדרסמן: זה משתפר באופן משמעותי והיום הם כבר לא ממתינים שעות כמו שהם המתינו לפני שלושה שבועות.

יעקב טסלר: תודה לבינתיים.

יעקב טסלר: ח"כ יוראי הרצנו בבקשה.

יוראי להב-הרצנו: חן תודה רבה על הדברים שלך.

יוראי להב-הרצנו: אני רוצה לשאול איך אתם יודעים למי לשלוח הודעת סמס ולמי צריך לבצע שיחת טלפון, ביחס להתראת איכון שלו.

יוראי להב-הרצנו: האם שיחת טלפון היא מוצא שני אחרי שנשלח סמס ואתם רואים שאתם לא מקבלים תגובה או שיש לכם את הנתונים שאומרים מי הטלפונים הכשרים ומי לא.

יוראי להב-הרצנו: אני מניח שאין לכם, כי זה חוסה תחת החוק להגנת הפרטיות.

חן וונדרסמן: אלה, את רוצה להתייחס לחלק הטכני?

קובי וייס: אני אשמח להתייחס ולהסביר על התהליך, כיצד זה מתבצע.

קובי וייס: כשאנחנו שולחים את ההודעות, אנחנו שולחים הודעות לכולם.

קובי וייס: זאת אומרת מוציאים הודעות, ומי שיש לו טלפון כשר, זה לא מוגדר כשיחה אלא מוגדר כ-סמס קולי.

קובי וייס: המערכת יודעת לזהות מספרים שמוגדרים כמספרים שלא מקבלים הודעות סמס כטקסט, והמערכת מוציאה את זה כפורמט קולי ומתבצע תהליך שתיארתם קודם.

קובי וייס: רק כדי להסביר עוד טיפה, דיברנו על מי שלא ממלא, או מי שלא שמע או דברים כאלה, אנחנו עושים עוד שתי תזכורות.

קובי וייס: ברגע שאנחנו מזהים אדם שלא מילא טופס בידוד, הן אם הוא עשה את זה באופן אוטומטי עצמאית באתר, או שהתקשר למוקד קול הבריאות ומילא יחד עם נציג, אנחנו שולחים עוד שתי תזכורות יום אחרי יום, באותו פורמט.

קובי וייס: אם זה בנאדם שמקבל כטקסט הוא יקבל כטקסט, אם זה בנאדם שלא מקבל כטקסט, הוא יקבל את ההודעה הקולית.

קובי וייס: זה מבחינת התהליך, זאת אומרת שאין פה רק ניסיון אחד אלא לפחות שלושה ניסיונות, עד שהוא מילא את הטופס.

יעקב טסלר: קובי האם אתם יודעים לומר אם הבנאדם קרא את ההודעה או לחלופין הרים את הטלפון?

קובי וייס: כן.

יוראי להב-הרצנו: איך אתה יכול לדעת אם הבנאדם קרא את ההודעה?

קובי וייס: אני לא יודע אם הוא קרא את ההודעה, אני יודע אם היא הגיעה ליעדה או אם השיחה נענתה.

יעקב טסלר: אם היא הגיעה ליעדה זה הבדל עצום.

יעקב טסלר: תמשיך הלאה.

יוראי להב-הרצנו: קובי, אבל זה לא רלוונטי ביחס לתזכורת שיוצאת, אם הוא קרא או לא קרא את ההודעה.

יוראי להב-הרצנו: זה שקוף בעיניכם רק אם הוא לא מילא את הטופס באתר או מול הנציגה, אתם שולחים את התזכורות.

יוראי להב-הרצנו: זה שקוף אם הוא ענה או התקבלה ההודעה.

קובי וייס: יש שני דברים שקורים במקביל.

קובי וייס: כרגע אני מתייחס להודעה קולית: אם השיחה לא נענתה, יש מספר ניסיונות עד שהשיחה נענית, זה דבר ראשון, בנוסף, אם בנאדם לא מילא טופס בידוד אנחנו עושים עוד שתי תזכורות.

קובי וייס: כנ"ל גם לסמס כתוב, זאת אומרת, ברגע שההודעה הגיעה ליעדה ועדיין הבנאדם לא מילא טופס בידוד, אנחנו ניתן לו עוד שתי תזכורות.

יעקב טסלר: או.

יעקב טסלר: קיי.

יעקב טסלר: אני רוצה לשאול, אני לא יודע אם ספציפית אותך או לאנשים אחרים שמשתתפים כאן בישיבה.

יעקב טסלר: ברגע שהגיעה הודעה קולית והאזרח לא ענה לשיחה, מכל סיבה שהיא, או שמישהו ענה, אחד מהילדים, כפי שציינתי קודם, והוא לא מילא את הצהרת הבידוד, מה קורה בשטח?

יעקב טסלר: האם במערכת הוא מופיע כאחד שחייב בבידוד, לצורך העניין, הוא יוצא לרחוב ושוטר יכול לעצור אותו, לבקש ממנו פרטים ותוך כדי הוא מגלה שהוא אמור להיות בבידוד, או שכל זמן שהוא לא מילא את הצהרת הבידוד, עדיין הוא לא נקלט במערכת כאחד שמחויב בבידוד?

קובי וייס: אז באמת עד שלא מתבצעות לפחות שלוש תזכורות, הוא לא נקלט במערכת מבחינת אכיפה והמידע לא עובר לגורמים האלה, בנוהל הקודם מה שבוצע זה לאחר שלוש תזכורות כאלה, אז באמת זה היה עובר לגורמי האכיפה.

יעקב טסלר: מה קורה כיום בשטח?

יעקב טסלר: כיום אחרי שלוש תזכורות הוא מחויב בבידוד, נכנס למערכת כאחד שחייב בבידוד, אם הבנתי נכון?

קובי וייס: נכון.

יעקב טסלר: אם כך, מה הפתרון?

יעקב טסלר: אחד ששלוש, ארבע תזכורות, או שהוא לא ענה לשיחה, איך אנחנו יכולים להכניס מישהו לבידוד בו בזמן שהוא לא מודע לכך או לא יודע?

יעקב טסלר: הוא לתומו הולך ברחוב, אני לא אומר שהשוטר עוצר אותו בצורה שראינו לאחרונה ואנחנו מוקיעים את סוג העצירה הזה, אבל באמצע נהיגה, עצר אותו, ביקש רישיון נהיגה ותוך כדי הוא מגלה במחשב שהוא חייב להיות בבידוד, במקום הוא מקבל 5,000 שקלים קנס.

יעקב טסלר: איך אנחנו יכולים להרשות לעצמנו לעשות את זה?

קובי וייס: אני רק אציין שהתהליך הוא זהה בין הודעה קולית ובין אם הודעת סמס.

קובי וייס: אין הבדל בין הדברים.

יעקב טסלר: יש הבדל ואני אגיד לך למה, בעיני על כל פנים.

יעקב טסלר: כשהוא קיבל הודעה, הוא צריך לעשות את הצעד הבא, ללחוץ על הלינק ולמלא הצהרה.

יעקב טסלר: אבל אני מדבר על אחד שקיבל שלוש תזכורות והוא לא יודע.

יעקב טסלר: אני לא אומר שהוא מתעלם, לא מדברים על אלה שמתעלמים.

יעקב טסלר: גם אחד שקיבל כמו שאתה אומר את ההודעה, והוא מתעלם, זה משהו אחר.

יעקב טסלר: אני מדבר על אחד שלא ענה.

יעקב טסלר: או שלחילופין, כפי שאמרתי קודם, הילד שלו ענה.

יעקב טסלר: או שהוא כברכן ענה והוא מנסה לחזור ל-5400* והוא צריך להמתין שעה-שעתיים, והוא רוצה לברר מתי זה קרה, והוא זוכר את עצמו, אחרי שהוא ישמע את הפרטים הוא יגיד 'סליחה, הייתי בכלל בבית, לא הייתי ליד אנשים' ואז הוא רוצה לבצע תהליך של השגה, לערער על הדבר הזה.

יעקב טסלר: בעצם עו"ד חן, אמרת קודם שאתם עובדים כרגע על איזה פתרון.

יעקב טסלר: מה הפתרון שמסתמן?

חן וונדרסמן: קובי לדעתי יודע להגיד יותר טוב מבחינה פיתוחית.

חן וונדרסמן: הרעיון הכללי - - -

יעקב טסלר: לא משנה, אני שואל את החברים, מה הפתרון שמסתמן כרגע בעקבות הבעייתיות עם השיחות הקוליות?

חן וונדרסמן: קודם כל אני רוצה להגיד שאין ספק שהפתרון צריך להיות טכני.

חן וונדרסמן: התזכורות הן בסופו של דבר פתרון טוב, אבל הוא מוגבל מבחינת היכולת בסופו של דבר להגיע ל-100%.

חן וונדרסמן: מה שהצענו שיהיה ואנחנו חושבות שהוא יכול להיות פתרון יעיל וטוב, זה שאותה קבוצת אוכלוסייה תתקשר לטלפון מסוים והטלפון יעשה סוג של היזון חוזר, זאת אומרת הוא יתן את המידע לגבי הטלפון שאליו נמסרה ההודעה.

חן וונדרסמן: לצורך העניין אם יש לי טלפון כשר, אני מתקשרת למס' טלפון מסוים לא משנה באיזה שלב, והטלפון הזה יודע להגיד לי את שעות החשיפה ואת התאריך.

חן וונדרסמן: זה הפתרון שאני חושבת שככה ייתן את המענה המלא לסיטואציה הזאת, שהוא בעצם לא תלוי בגורם אנושי, זאת אומרת כל אדם יוכל להתקשר בכל רגע נתון ופשוט לקבל את המידע הזה.

יעקב טסלר: כשאת אומרת שהעברת את זה, למי העברת את זה ולמה זה עדיין לא קרה בפועל?

יעקב טסלר: איפה הקושי עם הדבר הזה?

קובי וייס: אני רוצה להוסיף למה שחן אומרת.

קובי וייס: כבר היום יש מספר טלפון שניתן להתקשר אליו, המספר הזה מזהה האם הטלפון הספציפי שמתקשר קיבל הודעה או לא קיבל הודעה.

קובי וייס: מה שאנחנו כרגע מרחיבים, זה באמת מעבר לתשובה האם הטלפון קיבל הודעה או לא, ממש לשמוע את ההודעה המוקלטת כמה פעמים שרוצים עד שבאמת האדם קיבל והפנים את כל המסר.

יעקב טסלר: מה המספר, קובי?

קובי וייס: כבר אומר לכם.

יעקב טסלר: וזה פעיל כבר?

קובי וייס: כן.

קובי וייס: זה פעיל.

יעקב טסלר: ממתי?

חן וונדרסמן: כן.

חן וונדרסמן: זה גם כתוב בנוסח ההודעה, כשהאדם מקבל את ההודעה הוא גם מקבל את זה וגם בהודעה הקולית, המספר הוא 08-6822334 ובעצם שהבנאדם מתקשר ההודעה הקולית אומרת לו 'כן נשלחה הודעה' או 'לא נשלחה הודעה', ובעצם ההרחבה שקובי מדבר עליה זו בעצם ההרחבה שאמרתי מקודם, שבעצם באה ונותנת את השלב השני של השיחה שבעצם אומרת מה גם נאמר בשיחה.

חן וונדרסמן: מה התאריך ומה השעה של החשיפה.

יעקב טסלר: את יודעת לומר כמה מוקדנים יושבים במספר הזה?

קובי וייס: לא, זה מענה אוטומטי.

חן וונדרסמן: זה מענה אוטומטי, הוא יודע לזהות האם כן או לא נשלחה הודעה.

חן וונדרסמן: אפשר להתקשר אליו כל הזמן.

יעקב טסלר: אחד שאין לו דרך אלא דרככם, איפה הוא ממלא את הצהרת הבידוד, באותו מספר טלפון או ב-5400*?

חן וונדרסמן: לא.

חן וונדרסמן: הצהרת הבריאות, אני שוב אומרת.

חן וונדרסמן: יש שתי אופציות.

חן וונדרסמן: או שהוא נכנס לאתר וממלא אותה לבד בלינק של טופס בידוד ביתי למגע עם חולה מאומת, ואם אין לו אפשרות, אנחנו ממלאים עבורו.

חן וונדרסמן: אני רק רוצה לחדד את הנושא של האכיפה, עדיין הטריגר שמפעיל את האכיפה לגבי מה ששאלת קודם, זה הטופס בידוד.

חן וונדרסמן: אז מאוד חשוב שבנאדם שנכנס לבידוד ימלא את טופס ההצהרה, אנחנו מאוד מקפידים על זה בכל השיחות שמגיעות אלינו למוקד, וגם למוקד ההשגות.

חן וונדרסמן: ברגע שבנאדם לא מצליח לערער על הבידוד שנשלח לו בעקבות המסרון, אנחנו מבקשים ממנו למלא טופס בידוד ואנחנו שואלים אותו אם יש לו או א ין לו אפשרות למלא את הטופס, ובמידה ואין לו אנחנו נמלא עבורו.

יעקב טסלר: תודה בשלב הזה.

יעקב טסלר: ח"כ אוריאל בבקשה.

אוריאל בוסו: אני חושב שעצם הדיון חשוב במהות ולא רק בגלל נושא האיכונים כרגע, אבל לפחות אתה מציג את הנקודה האמיתית הבעייתית למי שלא צורך הודעות וכולי, כי כך הייתה גם בעיה בהעברת המסרים והעברת כל נושא הקורונה לפחות בהחלטה, הוראות משרד הבריאות וכולי, שאני חושב שפעם אחת ולתמיד אולי דרך הוועדה של כבודו, יחדדו ויבינו שצריך לתת שירותים שווים ולא למפרע, לאחר מכן, כי בינתיים אנשים ניזוקים וכמו שציינת רק כדוגמה, מישהו יכול לקבל דו"ח ולא רק, ולא לדעת שהוא בבידוד בגלל נקודות כאלה ואחרות.

אוריאל בוסו: מראש, כל נקודה שעולה במדינה כהעברת מסרים, כפרסום כזה או אחר, מראש לקחת בחשבון ולתת, כי אנחנו מונעים אחר כך בעיות של העברת מסרים, אנחנו יודעים שגם בציבור החרדי כשדיברו על אפליקציית מגן 1 ולא הייתה את האפשרות הזאת, וברגע שהציבור החרדי קלט את נושא הסכנות הוא הראשון ששומר יותר טוב מכולם.

אוריאל בוסו: לכן תמיד צריך, ואולי דרך הוועדה הזאת, להעביר מסר לכלל מקבלי ההחלטות בכל המשרדים ,שמראש כשמתכננים כל מהלך, שיזכרו את זה לא למפרע ואז נימנע מבעיות כאלה ואחרות.

יעקב טסלר: אכן.

יעקב טסלר: אני מצטרף.

יעקב טסלר: האם אורי בוצמסקי מחובר?

יעקב טסלר: אני אשאל את השאלה ואולי נקבל את התשובה בכתב או בדרך אחרת.

יעקב טסלר: מה שעולה מכל מה שדיברנו עד עכשיו, שייתכן מאוד שאזרח לא קיבל את ההודעה הקולית, לא שמע הודעה קולית, ואחרי שלוש תזכורות הוא נקלט במערכת כאחד שמחויב בבידוד.

יעקב טסלר: ומה קורה בשטח, שברגע שאזרח מסתובב בארץ ועוצרים אותו והוא אומר 'לא קיבלתי' יכול להיות שהשוטר יאמר לו 'אדוני יכול להיות, אבל אצלי במערכת מופיע שאתה מחויב בבידוד, אני מאמין למה שאתה אומר אבל תסתכל בבקשה', ונותן לו קנס של 5,000 שקל.

יעקב טסלר: א.

יעקב טסלר: האם זה קרה בשטח, האם אתה יודע לומר לי אם נתקלתם במקרים כאלה וב.

יעקב טסלר: איך אתם חושבים במשטרת ישראל, ברגע שאתם שומעים שישנה אפשרות שאכן בתמימות האזרח לא היה מודע לכך שהוא מחויב בבידוד, איך אנחנו יכולים לבוא ולהתגבר על הדבר הזה, שבעצם במערכת מופיע שהוא מחויב, ואותו אזרח לא קיבל שום הודעה בעניין?

יעקב טסלר: נשמח לשמוע.

יעקב טסלר: כיוון שאורי לא שומע, תנסו להתקשר איתו ואני אפנה בחזרה למשרד הבריאות.

יעקב טסלר: בעצם המספר שנתתם כאן קודם, ממתי הוא פעיל?

יעקב טסלר: האם זה היה פעיל מהרגע הראשון או שזה מהימים האחרונים?

חן וונדרסמן: לא, הוא תמיד היה פעיל.

חן וונדרסמן: תמיד הטלפון היה פעיל, מהשניה שהפעילו את השירות של שליחת מסרונים על ידי איכוני שב"כ, הוא היה פעיל.

חן וונדרסמן: מהרגע הראשון.

יעקב טסלר: אז איפה הייתה הבעיה אם כך?

יעקב טסלר: לא הייתה בעיה.

חן וונדרסמן: לא הייתה בעיה מעולם עם המספר הזה, תמיד בנאדם יכול - - - דרך אגב, גם בסבב הקודם כשהופעל השירות של שליחת מסרונים, גם אז היה אפשר להתקשר ולראות האם קיבלת הודעה או לא.

חן וונדרסמן: תמיד היה.

יעקב טסלר: אני חושב שאם נעשה סקר קטן בין אלה שמחזיקים בסלולרי הכשר, ונשאל 'ברגע שאתה מקבל הודעה ולא הבנת בדיוק מה נאמר', האם הוא יודע למי להתקשר, אני חושב שצריכים לפרסם את המספר הזה, ליידע בציבור של אלה שמחזיקים את הטלפונים האלה, קשישים ומהמגזר החרדי, שיידעו שברגע שהם מקבלים הודעה – זה נכון שזה נאמר בסוף ההודעה, שאפשר להתקשר לטלפון הזה וגם ל-5400*, אבל אנחנו מדברים על אחד שלא בדיוק הבין או שהוא היה באמצע רחוב ולא הייתה לו האפשרות בדיוק להוציא את העט ולרשום את המספר, בעצם הוא פיספס את ההודעה, ולמרות שהוא מקבל עוד הודעה ועוד הודעה, תמיד זה יכול לתפוס אותו במצב שאין לו את האפשרות לרשום את מספר הטלפון.

יעקב טסלר: אבל אם אנחנו נבוא ונפרסם את המספר, אנחנו נרוויח כמה דברים.

יעקב טסלר: הרי כל העניין של האיכון, אחד מהדברים הוא כדי למנוע את ההידבקויות בין האנשים אבל ברגע שהבנאדם לא מקבל את ההודעה ויכול להיות שהוא חולה וחס ושלום הדביק אחרים, דבר שני, הוא לא נכנס לבידוד, ודבר שלישי, עצם האכיפה, שברגע שהוא יודע שהוא צריך להיות בבידוד הוא ישמור על עצמו ולא יהיה מצב שהוא יילך ברחוב, וכפי שאמרתי קודם, חס ושלום, הוא יכול להיקנס על דבר שהוא לא יודע.

יעקב טסלר: לכן אני חושב שהדבר צריך להיות מפורסם, לפנות למחלקת הסברה של משרד הבריאות, לפרסם את הדבר הזה שיידעו לטובת אלה שמקבלים את השיחות הקוליות בעניין.

חן וונדרסמן: בסדר גמור.

חן וונדרסמן: אני מקבלת, ואני אעביר את המסר לפרסום של המידע עצמו, זאת אומרת של מס' הטלפון עצמו.

יעקב טסלר: תודה.

יעקב טסלר: שלום אורי בוצמסקי.

אורי בוצמסקי: שלום.

אורי בוצמסקי: נמצאת איתי גם קצינת המשטרה מירב שת שהיא אחראית על כל התיאום והקשר מול משרד הבריאות.

יעקב טסלר: שלום.

יעקב טסלר: אני רוצה להודות לכם על כל הפעולות שאתם עושים למען עם ישראל ואתם עובדים שעות נוספות, ואנחנו מחזקים אתכם.

יעקב טסלר: יחד עם זאת, אני לא יודע אם שמעתם את הנקודה שהעלינו כאן בוועדה, אמנם ראיתי את אורי אבל לא הצלחתי לשמוע אותו.

יעקב טסלר: מה ששאלתי זה כך, מה שמתברר, שאלה שמקבלים את השיחות הקוליות אחרי שלוש פעמים, למרותש יכול להיות שהאזרח לא ענה לשיחת הטלפון, באופן אוטומטי הוא נקלט במערכת כאחד שמחויב בבידוד, ומה שקורה שאותו אזרח לא מודע לכך שהוא מחויב בבידוד, והוא ממשיך הלאה כרגיל, מטייל ברחוב, הולך לעבודה, הולך לסופר, מסתובב, ואז יכול להיות מצב שמשטרת ישראל עושים את עבודתם נאמנה, בצורה כלשהיא עוצרים אותו, שואלים אותו, ואז מתגלה שהוא מחויב בבידוד.

יעקב טסלר: אותו אזרח לא מודע למה שרוצים ממנו, השוטר שעושה את עבודתו אומר 'אדוני אתה מופיע במערכת כמחוייב בבידוד' ולפי החוק הוא יכול לקנוס אותו ב-5,000 שקל.

יעקב טסלר: שאלתי האם אתם מכירים מקרים כאלה ובנוסף, ברגע שאתם יודעים שיש כזו תופעה, איך אנחנו יכולים להתגבר על מצב שהאזרח לא יודע שהוא אמור להיות בבידוד ואצלכם מופיע שכן.

יעקב טסלר: מה הפתרון.

מירב שת: תרשו לי לעשות סדר.

מירב שת: בואו נעשה הפרדה.

מירב שת: המודל שאתה מדבר עליו זה מודל שאזרח אחרי שלוש פעמים בהן בפעם הראשונה הוא מקבל מסרון של שב"כ שבו נמסר לו שהוא צרך להכנס לבידוד, שהוא נחשף לחולה ושבו נאמר לו שהוא צריך לדווח במערכת כי הוא חב בידוד - - -

יעקב טסלר: גבירתי אני עוצר אותך, אני מתמקד כרגע לא באלה שמקבלים את המסרונים אלא אלה שמקבלים שיחות קוליות.

מירב שת: אבל אתה צריך להבין למה הוא מקבל שיחה קולית.

יעקב טסלר: בגלל שאין לו דרך לקבל את המסרון.

מירב שת: הוא מקבל שיחה קולית רק אחרי שבפעם הראשונה הוא קיבל מסרון ולא התייחס, ובפעם השניה יצרו איתו קשר והוא לא התייחס.

מירב שת: ואז מה שעשינו, יצרנו מנגנון שמגדירים אותו כמסורב בידוד ולכן הוא נכנס לנו למערכת כמי שלא דיווח על עצמו כמבודד.

מירב שת: הוא לא מקבל מסרון בעלמה.

יעקב טסלר: גבירתי, כנראה שיש אי הבנה ולא הסברתי את עצמי נכון.

יעקב טסלר: אלה שיש להם מכשירים שיש להם אפשרות לקבל מסרון, הם מקבלים מסרון, ויש כאלה שמחזיקים בטלפון כשר, שם אין מסרונים, הם מקבלים שיחה קולית ששם אומרים לו, לא את כל הפרטים – על כך דיברנו קודם שצריכים לבוא ולשפר את זה לתת דרך שאדם יוכל לשמוע את ההודעה בצורה ברורה - - -

מירב שת: סליחה שאני קוטעת, אבל לא ניתן להכניס אותו כמסורב לפני שלא שוחח איתו נציג.

מירב שת: זה בדיוק המודל.

מירב שת: אם לא שוחח איתו, אני רק רוצה להזכיר שאני מגנה פה על משהו שהוא של משרד הבריאות, אבל לחלוטין בגלל שאני מכירה את התהליך, אני שמחה להסביר.

מירב שת: לא יישלח לו מסרון או לא יכניסו אותו כמסורב בידוד אם לא בוצע ניסיון לשוחח איתו.

מירב שת: זו בדיוק הפרוצדורה.

מירב שת: אני מניחה שמה שאתה אומר, אתה אומר ייתכן שמי שיש לו טלפון כשר נופל בין הכיסאות.

מירב שת: אני מסכימה איתך.

מירב שת: זה קורה, השבוע היה מקרה, אני יכולה לספר לך, משרד הבריאות שינה את הנוהל של המחלימים שלו ושוחררו כ-6,000-8,000 חולים.

מירב שת: יצאו מבידוד, בגלל הנוהל החדש של 10 ימים ללא סימפטומים, אתה משוחרר בלי בדיקה.

מירב שת: אבל מה שקרה, שהמערכות לא הספיקו לקלוט ואז שלחו מסרונים לאזרחים האלה.

מירב שת: הרבה חרדים שנעצרו על ידי שוטרים אמרו לשוטר 'אדוני, שיחררו אותי', אבל תכלס לא היה לו אישור ביד.

מירב שת: לכן התקשרו לכאן ואנחנו עדכנו את השוטרים שבשלב הזה צריך לשחרר את האנשים הללו.

יעקב טסלר: מצד אחד אני שמח לשמוע את מה שאת אומרת, שנהגתם ברגישות יתר בעניין ומצד שני כואב לי שזה המצב.

מירב שת: אלך איתך יותר מזה.

מירב שת: אני הנחיתי, ואורי נמצא כאן על הקו, אנחנו הוצאנו אתמול מסמך שממש יירד לשטח שכל אזרח שאומר שהוא שוחרר, השוטר משחרר אותו, רושם את פרטיו ותוך 24 שעות אנחנו מוצאים את הפתרון או דרכי, דרך המחשוב פה, או באמת דרך האזרח שמביא את האישור לתחנה.

מירב שת: זאת אומרת שברגע שעלינו על הפער, התמודדנו איתו, ואנחנו בהחלט רגישים לנושא הטלפון הכשר, בטח משטרת ישראל.

יעקב טסלר: אז מה שאני שומע ממך עושה סדר וגם עושה שכל, אבל קודם שמעתי, ואחזור עוד מעט לקובי, שבעצם אחרי שלוש תזכורות באופן אוטומטי המערכת קולטת אותו כמחוייב בבידוד, וממך אני שומע משהו שונה, שבעצם כל זמן שלא מתבצעת שיחת טלפון, כשבעצם מי מרים את הטלפון לאותו אזרח?

מירב שת: מוקד "קול הבריאות".

מירב שת: במשרד הבריאות יש מוקד שאמון על כל הנושא של המבודדים דרך מסרונים, בעקבות חקירות אפידמיולוגיות.

מירב שת: משם, מהמוקד הזה אמורים להרים לו טלפון ולהגיד לו 'אדוני, קיבלת מסרון, נדרשת להכנס לבידוד, לא ביצעת את זה.

מירב שת: אם לא תעשה את זה תוך 24 שעות, קח בחשבון שאתה נכנס להיות מסורב בידוד'.

מירב שת: ואז מכניסים אותו למערכת.

מירב שת: זה המודל.

יעקב טסלר: מעולה.

מירב שת: משטרת ישראל מקבלת את הנתונים ברגע שמשרד הבריאות מזין.

יעקב טסלר: בעצם אחרי שיחת הטלפון שמשרד הבריאות אמור לעשות עם אותו אזרח.

מירב שת: יש לו 24 שעות אחרי השיחה.

מירב שת: עכשיו תראה, אני מניחה שיש מקרים שנופלים בין הכיסאות, לא אגיד לך שלא, אני יושבת כאן ומסייעת להמון מקרים שהם נופלים, אבל בשביל זה אנחנו כאן, לתיאום הזה, - - -

יעקב טסלר: הנוהל הזה שציינת קודם היה מהרגע הראשון או שלאחרונה הכנסתם את הנוהל הזה?

מירב שת: הנוהל הזה נכנס בעקבות איכוני שב"כ.

מירב שת: אז הוא רק לאחרונה, מהרגע שאושר שוב להתעסק עם כל האיכונים.

מירב שת: כי בעצם אמרנו 'איך נעלה על זה שאותו אזרח קיבל מסרון, והוא צריך לרשום את עצמו' מישהו צריך לפקח על זה באיזו שהיא דרך.

מירב שת: ואז אמרנו שאם פעם אחת הוא קיבל ולא התייחס, בפעם השניה נתקשר ונבדוק איתו, ופעם שלישית, אם גם אז הוא לא - - - אז הוא ייכנס ככזה שמסורב בידוד, מסרב להירשם כמבודד.

יעקב טסלר: לא, אבל כל זה, זה אחרי שמדברים איתו פיזית, כפי שציינת.

מירב שת: נכון.

יעקב טסלר: ואם הוא לא מרים את הטלפון בפעם הרביעית או החמישית ולא מצליחים לדבר איתו פיזית?

מירב שת: אז אני צריכה לברר עם מוקד "קול הבריאות" מה הם עושים.

מירב שת: כנראה שבאמת - - -

אוריאל בוסו: הניסיון זה יכול להיות שגם הוא לא ענה.

מירב שת: אתה בהחלט צודק - - -

יעקב טסלר: הניסיון או שמדברים איתו פיזית?

אוריאל בוסו: היא אמרה 'אנחנו לא נכניס רק לאחר שבוצע ניסיון לשוחח איתו'.

מירב שת: אני יכולה לברר לך את זה, אני מניחה שאוטומטית כנראה מזינים אותו, כדי שאולי המשטרה תאתר אותו.

יעקב טסלר: אני ברשותך אחדד ואשאל שוב.

אורי בוצמסקי: שניה, אני רוצה להסדיר את הדיון.

אורי בוצמסקי: אנחנו כמשטרת ישראל אמונים על האכיפה ומערכות האכיפה.

אורי בוצמסקי: השאלות פה שנשאלות הן שאלות ספציפיות שמופנות למשרד הבריאות.

אורי בוצמסקי: אנחנו מקבלים ממשרד הבריאות את הנתונים כמו שהם ומשם אנחנו פועלים.

אורי בוצמסקי: לכן לא נכון שאנחנו נמשיך לענות בשם משרד הבריאות, אני אומר את זה בכל הכבוד הראוי, מכיוון שלהם יש את המדיניות שלהם, את ההחלטות שלהם.

אורי בוצמסקי: אנחנו מקבלים את המידע ומשם אנחנו ממשיכים לפעול.

אורי בוצמסקי: אם אנחנו מזהים אי אילו פערים, אנחנו מיד חוזרים אליהם ורואים איך לצמצם אותם.

אורי בוצמסקי: אבל האירוע של פניה לאזרחים, של הכנסתם לסטטוס מסוים או קביעה מתי יוצאים או נכנסים, זה אירוע שהוא כולו מתחילתו ועד סופו, אירוע של משרד הבריאות.

מירב שת: לחלוטין.

מירב שת: גם הם קבעו את הנוהל.

יעקב טסלר: ברור.

אורי בוצמסקי: לכן לא נכון לקבל מאתנו את התגובה על ההחלטות של משרד הבריאות.

מירב שת: לא, אני לא הגבתי, פשוט הסברתי.

יעקב טסלר: אורי, היא הסבירה רק את ההליך.

יעקב טסלר: לא את הנוהל של משרד הבריאות.

יעקב טסלר: לסיום, לפני שאני חוזר למשרד הבריאות.

יעקב טסלר: אני שואל האם נתקלתם בפועל באזרחים שהם מחוייבי בידוד ובפועל הם לא קיבלו את המסרון או לא קיבלו את השיחה הקולית?

מירב שת: אני לא נתקלתי בדבר כזה ואני - - - פה לשוטרים בתחום האכיפה.

מירב שת: דבר כזה לא היה לי.

מירב שת: היה לי את הקטע שאמרתי לך עם הנושא של שוטר שלא קיבל - - - טלפון כשר של אזרח שהוא משוחרר, חרדים ממודיעין.

מירב שת: או.

מירב שת: קיי?

מירב שת: זה בהחלט היה לי ושחררתי אותו.

יעקב טסלר: תודה.

יעקב טסלר: רק לסיום אם את יכולה לומר את שמך לפרוטוקול?

מירב שת: שמי מירב שת, ואני קצינת התיאום של המשרד, עם משרד הבריאות.

יעקב טסלר: תודה.

יעקב טסלר: המשך יום טוב לכם והרבה הצלחה.

יעקב טסלר: אני חוזר למשרד הבריאות.

יעקב טסלר: חן או קובי איתנו?

חן וונדרסמן: אנחנו פה.

יעקב טסלר: שמעתם את השיחה?

חן וונדרסמן: שמענו 90% ממנה.

יעקב טסלר: מה את אומרת, או שאני בעצם לא הבנתי כל כך נכון, לגבי אזרח שנקלט למערכת רק אחרי שניסו גם לבצע איתו שיחה אישית.

יעקב טסלר: האם זה נכון?

יעקב טסלר: מנסים לעשות את זה?

יעקב טסלר: מה שהבנתי קודם, שהמערכת אוטומטית מנסה להתקשר אליו שלוש פעמים ואחרי זה הוא נכנס למערכת.

חן וונדרסמן: זה היה נכון בסבב הקודם של שליחת ההודעות, כיום אנחנו עוד לא עושים את זה.

חן וונדרסמן: אנחנו רוצים לעשות את זה בשלב שבו תושלם ההרחבה, כפי שקובי ציין.

חן וונדרסמן: ברגע שתושלם ההרחבה והתהליך יהיה יותר שלם ויהיה גם טלפון שאליו אפשר יהיה לפנות, אז אנחנו גם רוצים לעשות תהליך של שיחות יוצאות.

יעקב טסלר: מדוע בגל השני, כפי שמנסים להגדיר את זה כך, אנחנו יודעים שזה לא גל שני ואנחנו לא יודעים מתי גל שלישי, זה אירוע אחד גדול שמתגלגל ומתמשך, מדוע זה היה בגל הראשון וכיום זה לא קורה בשטח?

יעקב טסלר: חוסר בכח אדם?

חן וונדרסמן: הסיבה הפשוטה היא שאנחנו פשוט רוצים לדייק את התהליך.

חן וונדרסמן: אנחנו רוצים כמה שפחות טעויות וכמה שפחות מידע סותר.

חן וונדרסמן: אנחנו רוצים לדייק את התהליך יחד עם אגף המחשוב ושהוא יהיה תהליך נכון ויסודי.

חן וונדרסמן: זאת הסיבה.

יעקב טסלר: אני חושב, חן אני אומר בצניעות, שאם אנחנו רוצים לדייק את התהליך, זה לא כל כך נכון ואני לא מפנה את זה אישית אלייך, שאם אחרי שלוש פעמים האזרח לא ענה מכניסים אותו לבידוד.

יעקב טסלר: כן היה אולי רצוי לעשות מה שעשו בגל הראשון, שינסו להתקשר אליו אישית פעם או פעמיים, אבל לא צריכים לבוא ולעצור את כל המערכת בגלל אדם אחד או יותר, ואז אפשר לעשות משהו מסוים, אבל צריכים כן לתת את הפתרון לזה, להחזיר מה שהיה בגל הראשון, כדי שאותו אזרח לא ימצא את עצמו נכנס לצורך העניין "לכלא" ברגע שהוא לא היה מודע לזה וגם להיות חשוף לקנסות.

יעקב טסלר: מה ששמענו קודם ממשטרת ישראל, שעל זה הם נותנים את הדעת אחרי שההנחיות החדשות שלאחר 10 ימים יכולים להשתחרר אם הם ללא תסמינים, 3 ימים, ואז בעצם אלפי אנשים יצאו לחופשי ואז עצרו אותם, חלקם, ואז אמרו 'אדוני, זה המצב', לכן מבררים את העניין.

יעקב טסלר: אני חושב שכן כדאי לבוא, ומהפניות שהגיעו אלינו, איך אנחנו פותרים את הבעיה של אלה שמקבלים את השיחות הקוליות, ושוב לבדוק, לקבל אישית טלפון אחרי שלוש פעמים, פעמיים, לא יודע מתי.

חן וונדרסמן: בסדר.

חן וונדרסמן: את הנושא של שליחת הודעות יוצאות אנחנו נעלה שוב לדיון אצלנו, ובמקביל נמשיך כמובן להעביר את המידע למשטרה.

חן וונדרסמן: חשוב רק להבין, לגבי מה שמירב אמרה, הנושא של מבודדים שמוציאים אותם, חשוב להבין שאנשים שנמצאים בבידוד הם שונים מאנשים שמחלימים.

חן וונדרסמן: זה שני תהליכים שונים לחלוטין, ומי שהוציאו אותו כי הוא מחלים זה משהו אחד, ומי שיצא מבידוד זה משהו אחר.

חן וונדרסמן: אנחנו כרגע באמת רוצים לשים את עיקר המיקוד שלנו על אנשים שצריכים להיות בבידוד 14 ימים מלאים, וחשוב להגיד, אדם לא יכול לצאת על דעת עצמו מבידוד ואין קיצורי בידוד.

חן וונדרסמן: אנשים קצת מבולבלים לגבי תהליכי הבידוד, ובגלל המסרים שמועברים בתקשורת הם חושבים שאדם יכול לצאת אחרי 10 ימים או אחרי חמישה ימים, אם יש תסמינים או אין תסמינים - - -

יעקב טסלר: לא עושים את ההבחנה הנכונה.

חן וונדרסמן: ההבחנה מאוד מאוד חשובה ואנחנו עובדים עם המשטרה בשיתוף פעולה מלא כדי שיבינו באמת שאנשים שצריכים להיות בבידוד, זה 14 ימים מלאים, בייחוד אלה שקיבלו את האיכונים, יש להם גם תאריכים והם צריכים לדעת בדיוק מה התאריך שהם יוצאים, כדי להציג את זה גם בפני גורמי האכיפה.

יעקב טסלר: בעצם משרד הבריאות מעביר למשטרת ישראל את השמות או שהם מסונכרנים אוטומטית?

יעקב טסלר: המחשוב שלהם, הם עובדים ביחד עם משרד הבריאות או שאתם מעבירים את כל הרשימות?

חן וונדרסמן: אמרת פחות או יותר את אותו הדבר בשני משפטים שונים.

חן וונדרסמן: אנחנו מסונכרנים גם במערכות, זאת אומרת אנחנו מעבירים באופן מלא למשטרה את כל רשימות החייבים בבידוד.

חן וונדרסמן: המחשוב שלנו עובד יחד עם המחשוב של המשטרה, אני עובדת בשיתוף פעולה מלא עם מירב ומדי יום עוברות כל הרשימות.

יעקב טסלר: מעולה.

יעקב טסלר: ח"כ אוריאל, אני רוצה לסכם את הדיון.

יעקב טסלר: אתה רוצה לומר משהו לקראת סיום?

אוריאל בוסו: קודם כל אני שמח שאני שומע, גם מבחינת האורחים והנקודות את ההבנה והרגישות בנושא, כנראה שכמו שהם אמרו, משרד הבריאות והלינקג' עם המשטרה, שם צריך לחדד את הנקודות, - - - בהעברת מסרים, שם כנראה שיש איזו בעיה, ואני חוזר על מה שאמרתי, שאני חושב שמכאן תצא הקריאה בכל פעולה ופעולה שנעשית, צריך להעביר פניה כרגע למשרד הבריאות, כי אנחנו לא עומדים לסיים בתקופה הקרובה עם הקורונה, אני מאמין שיהיו עוד הנחיות ושינויים ובידודים יותר ובידוד ארוך, שיתחילו לקחת בחשבון ולא למפרע, כדי שהציבור לא יצא לא רק מקופח, אלא שזה יהיה לתועלת.

יעקב טסלר: תודה.

יעקב טסלר: אני רוצה לסכם כך.

יעקב טסלר: מה שחשוב לנו כרגע, לפרסם את המספר לציבור האזרחים שיש להם את הטלפון הכשר, שתהיה להם דרך לאן לפנות ולשמוע את ההודעה.

יעקב טסלר: דבר שני, כפי שידידי ח"כ אוריאל בוסו ציין, שכל פעולה שאנחנו עושים אנחנו צריכים לקחת מראש את החשיבה הנכונה, כדי שלא נצטרך לתקן דברים למפרע, ואז היינו חוסכים הרבה עוגמת נפש מהאזרחים, וגם מאנשי המערכת שצריכים לעבוד קשה, ואחרי זה לבוא ולתקן.

יעקב טסלר: לקחת את הכל בחשבון לפני זה.

יעקב טסלר: דבר שלישי, לפני שמכניסים לבידוד את האנשים האלה, צריכים לזכור שהבידוד –והיום זה כבר נהפך לסלוגן – אבל בעצם מאותו אדם נלקח החופש שלו, ואנחנו נמצאים עוד בתחילת התהליך.

יעקב טסלר: זאת אומרת שאותה הודעה, אותו מסרון או שיחה קולית שהוא מקבל, עדיין לא אומר שזה נכון.

יעקב טסלר: באותו רגע שהוא קיבל את ההודעה, אם הוא לא היה באותו מקום ליד חולה מאומת, אז הוא כמובן רוצה להגיש ערעור, ובעצם באותה שניה שהוא מקבל את הדבר הזה הכל נעצר, הוא לא יכול לצאת לעבודה, הוא נשאר בבית, ולכן לפני שמכניסים מישהו לבידוד, לפני שהוא מקבל את ההודעה, לפני שהמערכת קולטת אותו, אנחנו צריכים לחשוב על הכל כיצד אנחנו עושים, המינימום שיקבל את ההודעה ותהיה לו האפשרות לאן להתקשר ולקבל את האינפורמציה ובמקביל גם לנושא ההשגות.

אתי שבתאי: האם ניתן להעביר אליהם פניות שהוועדה קיבלה של כאלה שלא שמעו באמת את ההודעה וקיבלו קנס, או קיבלו איזה שהוא תנאי, האם אפשר להעביר אליהם פניות.

יעקב טסלר: בהשגות, אני חושב שזה צריך להיות באופן אישי, אבל אני אבדוק.

יעקב טסלר: אתי מנהלת הוועדה שואלת כך, הגיעו פניות לוועדה של אנשים שקיבלו או קנסות או הודעות טלפוניות, שיחות קוליות, שבפועל הם נכנסו לבידוד כשהם לא הצליחו לבוא ולהשיג.

יעקב טסלר: האם הוועדה יכולה לפנות אליכם במקום האנשים האלה או במקביל לאנשים האלה?

חן וונדרסמן: לא.

חן וונדרסמן: הכלל אומר שבנאדם שמבצע את ההשגה, חייב להיות הבנאדם שקיבל את המסרון.

חן וונדרסמן: יש בזה חשיבות מאוד משמעותית מבחינת המידע שבנאדם מוסר.

חן וונדרסמן: כל אדם שמשיג על מסרון - - -

יעקב טסלר: צריכים לדבר איתו אישית.

חן וונדרסמן: אין אפשרות כזאת.

חן וונדרסמן: אני לא רוצה להגיד לך כמה מקרים היו שאנשים מוסרים מידע לא מדויק, צריך להבין שאנשים שמוציאים אותם מבידוד, זו החלטה מאוד מאוד משמעותית.

חן וונדרסמן: אנחנו חייבים לתשאל כל אדם, להבין איפה הוא היה, ושהוא יתחייב באופן מלא על המיקום והזמן שהוא היה.

חן וונדרסמן: בזה אי אפשר להקל ראש.

חן וונדרסמן: אי אפשר לעשות שיחה עם אדם אחר, למעט כאשר מדובר בקטינים.

חן וונדרסמן: אם מדובר בקטין ובאמת הטלפון רשום על שם האבא או על שם האמא, או שבאמת מדובר בילד קטן, כי היום גם לילדים בני 6 או 7 לפעמים יש טלפונים, אז אנחנו באמת מדברים עם ההורה.

חן וונדרסמן: אבל לא במקרים אחרים.

חן וונדרסמן: יש לזה חשיבות מאוד גדולה.

יעקב טסלר: ברור.

יעקב טסלר: אתי בבקשה.

אתי שבתאי: חן.

אתי שבתאי: רק שאלה קטנה.

אתי שבתאי: ומי שכן פנה לוועדת השגות או מי שלא יודע לפנות לוועדת ההשגות, האם אפשר, אני למשל באופן אישי פניתי לוועדת השגות ועד היום לא קיבלתי תשובה, למרות שתקופת הבידוד כבר הסתיימה וכולי.

אתי שבתאי: האם אנשים שפונים לוועדה שלא קיבלו תשובה בזמן או שפנו לוועדת השגות או שלא יודעים לפנות, האם אפשר להפנות אלייך את הפניות האלה?

חן וונדרסמן: קודם כל תמיד אפשר להפנות אלי פניות ציבור, זה התפקיד שלי בשגרה.

חן וונדרסמן: אני מנהלת את היחידה לפניות ותלונות ציבור, תמיד אפשר להפנות למייל שלנו, יש לנו תמיד ערוץ ישיר ואנחנו עונים לכל הפניות.

חן וונדרסמן: לגבי פניות שמגיעות אליכם בזמן אמת, לגבי השגות, צריך פשוט להסביר להם שהתהליך היחיד כיום להגיש השגה זה להתקשר ל-5400* שלוחה 1.

חן וונדרסמן: אין השגות בכתב, אנחנו חייבים לבצע תשאול, זה תמיד הקו הראשון.

חן וונדרסמן: כל מה שהוא בעצם זמן אמת, פשוט זה הדבר הנכון לעשות.

חן וונדרסמן: לגבי פניות שעבר זמנן, אנחנו נענה לכולם.

אוריאל בוסו: היא שאלה באופן כללי.

אוריאל בוסו: היא זה לא הבעיה, היא שאלה למען האזרח ואנחנו חוזרים לאותה נקודה שאנחנו נשארים בלי מענה.

חן וונדרסמן: אני מתנצלת, לא שמעתי.

אוריאל בוסו: היא שאלה אותך שאלה לא ברמה האישית, אנחנו נדע להגיע, אבל היא שאלה בשביל האזרח הפשוט וקיבלנו את אותה תשובה שבאמת יש בעיה בסוף עם הערעורים ומענה.

חן וונדרסמן: למה בעיה, אני אולי לא הבנתי מה היא שאלה.

אוריאל בוסו: היא טוענת שגם כשהגישו ערעורים לא קיבלו תשובות, לכאן או לכאן, נשארו באוויר.

חן וונדרסמן: אני רוצה להסביר במשפט את התהליך.

חן וונדרסמן: צריך להבין שהתשובה שניתנת לבנאדם היא במגע אחד.

חן וונדרסמן: בנאדם עכשיו מתקשר ל-5400* שלוחה 1, שזה מוקד ההשגות, הוא מקבל תשובה במקום.

חן וונדרסמן: או נכנסת לבידוד, או לא נכנסת לבידוד, או אם זה מקומות עבודה ועובדים חיוניים אז אתה מועבר לקו שני ויחזור אליך נציג.

חן וונדרסמן: אין אדם שלא מקבל תשובה במקום.

חן וונדרסמן: האנשים היחידים שלא מקבלים תשובה במקום זה באמת עובדים שהיו במקומות עבודה וצריך לעשות לגביהם בדיקה יותר מעמיקה.

חן וונדרסמן: האם אפשר לשחרר או אי אפשר לשחרר מבידוד, ואז נציג חוזר אליהם עד ארבעה ימים.

חן וונדרסמן: אין כזה תהליך שאדם נניח פנה בכתב, לא נתנו לו תשובה.

חן וונדרסמן: הוא מתקשר, או שהוא עומד בקריטריונים, או שלא.

חן וונדרסמן: זה תהליך מאוד פשוט.

יעקב טסלר: תודה רבה.

יעקב טסלר: הבנו, שמענו את הכל ואני מאחל לכם הרבה בהצלחה, ואם אני יכול לאחל שנתעסק בדברים יותר משמחים וטובים, ושלא נצטרך להתעסק עם הדברים האלה.

יעקב טסלר: על כל פנים אנחנו כרגע שליחים, וכל אחד במקום שלו עושה את עבודתו, ושהשם יעזור, שבמהרה נתבשר בשורות טובות ומשמחות.

יעקב טסלר: תודה.